รายชื่อตัวละครในยอดนักสืบจิ๋วโคนัน
องค์กรชุดดำ

องค์กรชุดดำ (ญี่ปุ่น: 黒の組織, Kuro no Soshiki) คือกลุ่มองค์กรอาชญากรรมร้ายหลักของเรื่อง ตัวตนคือปริศนา ไม่รู้ที่มาที่ไป คอยก่อคดีเชี่ยวชาญและรอบคอบมากจนพวกตำรวจตามสืบสวนหาตัวไม่ได้ โดยมีกฎหลักคือห้ามพลาดแม้แต่ครั้งเดียวโดยเด็ดขาด(หากพลาดคือความตาย)มีเป้าหมายสร้างยา APTX4869 เพื่อคืนชีพ หรือยาอมตะ แต่ผลออกมาล้มเหลว คือทำให้กลายเป็นเด็กแทน
ในกลุ่มนี้ สมาชิกหลักจะใช้ชื่อโค้ดเนมจะมาจากชื่อเหล้า กับเครื่องแบบประจำกลุ่มคือใส่ชุดสีดำเหมือนอีกา โดยองค์กรมีส่วนเกี่ยวข้องกับตระกูลคาราสึมะ อดีต 40 ปีก่อน มีอิทธิพลทางการเมืองที่ยิ่งใหญ่ที่สุดในญี่ปุ่น (ก่อนล่มสลาย)
คาราสึมะ เรนยะ (ญี่ปุ่น: ぱゆす; โรมาจิ: Renya Karasuma) บอสผู้ก่อตั้งองค์กร ปัจจุบันได้รับการเปิดเผยชื่อจริงคือคาราสึมะ เรนยะ ที่ปรากฏผ่าน ๆ แค่การถูกกล่าวถึงในมังงะเล่ม 30 คดีคฤหาสน์แสงทองสนธยา ว่าคือ เศรษฐีเก่าที่มีอิทธิพลทางการเมืองมากที่สุดของญี่ปุ่น แต่มีข่าวบอกว่าเสียชีวิต กับตระกูลล่มสลายไปนานแล้ว จึงไม่แน่ใจว่าใช่หรือไม่ แต่มีความเป็นไปได้ว่าคือ คนที่มีส่วนเกี่ยวข้องหรือลูกหลานลับๆของตระกูลคาราสุมะอีกที ที่นำมรดกมาสร้างองค์กร คนที่รู้ตัวจริงมีเพียงแค่ เบลม็อท รัม กับยิน และสมาชิกเก่าแก่ที่อยู่มานาน เท่านั้น โดยอายุอย่างต่ำ ประมาณ 60-ถึง100ปีขึ้น เนื่องจากไฮบาระบอกว่าพ่อแม่ทำงานในองค์กรก่อนไฮบาระเกิด(โดยตระกูลเคยล่มสลาย 40 ปีก่อน) สาเหตุเป็น คาราสุมะ เพราะตัวอักษรคำว่า ASACA ของพยานที่รู้ตัวจริงของ Rum ก่อนถูกฆ่า กับคำว่า RUM คือโค้ดเนมของคนสนิท มารวมสลับคำกัน เป็นคาราสึมะ
รัม (ญี่ปุ่น: ラム酒; โรมาจิ: Rum; รัม (Rum) เป็นสุราที่ผลิตอยู่ที่หมู่เกาะฝั่งทะเลแคริบเบียนละบางประเทศในอเมริกากลางและอเมริกาใต้) คนสนิทของบอส หรือรองบอส มีระดับสูงกว่ายีน ตัวจริงไม่ค่อยมีใครรู้นอกยินกับเบลม็อท และบอส หรือคนสนิทของรัมเท่านั้น ในองค์กรแค่ได้ยินว่าเสียตาข้างนึงจึงใช้ตาปลอม ตัวจริงของรัมในตอนแรกๆคาดเดาว่าเป็นบอดี้การ์ดที่ชื่อ "เรเชล อาซากะ" ซึ่งเคยทำงานเป็นบอดี้การ์ดให้กับนักลงทุนอเมริกันที่ชื่ออแมนดา ฮิวจ์ส และเป็นผู้ต้องสงสัยในการฆาตกรรมฮาเนดะ โคจิและอแมนดา ฮิวจ์สเมื่อ 17 ปีก่อน ลักษณะของรัมที่ไฮบาระได้ยินมา ทั้ง 3 ประการ คืออาจเป็นผู้ชายร่างใหญ่ หรืออาจเป็นชายที่คล้ายผู้หญิง หรืออาจจะเป็นผู้ชายลักษณะคล้ายคนแก่ แต่ผู้ต้องสงสัยในการฆาตกรรมโคจิคาดว่าเป็นผู้หญิงเพราะพยานที่เห็นเรเชล อาซากะ บอกว่าเห็นเรเชล อาซากะถือกระจกแต่งหน้าบานเล็ก อ้างอิงมาจากมังงะ File 953-954 ต่อมาในมังงะตอนที่ 1066 ได้รับการเฉลยเป็นที่เรียบร้อยแล้วตัวจริงของเค้าก็คือ วากิตะ คาเนโนริ (ญี่ปุ่น: 脇田 兼則; โรมาจิ: Kanenori Wakita; เชฟซูชิตาข้างซ้ายบอด มาเปิดร้านข้างสำนักงานนักสืบโมริ ขอเป็นศิษย์ของโมริเหมือนฟุรุยะ เรย์ หรืออามุโร่ โทโอรุ) แฝงตัวมาหาโมริเพื่อสืบเรื่องคุโด้ ชินอิจิอีกที และเขาเริ่มจะสงสัยในตัวของฟุรุยะ เรย์ กับโคนัน
ยิน (ญี่ปุ่น: ジン; โรมาจิ: Gin; เหล้ายิน (Gin) เป็นเหล้าของอังกฤษ) สมาชิกระดับแถวหน้า ที่คนในองค์กรทุกคนรู้จัก ผมยาวสีเงินใส่หมวก มีความสัมพันธ์อะไรบางอย่างกับเบลม็อท นิสัยฉลาดรอบคอบมาก ขี้ระแวงสงสัย โหดเหี้ยม อำมหิต ฆ่าอย่างเลือดเย็นกับไม่ปราณี เพื่อความสนุก ยิงปืนถนัดซ้าย ไม่ชอบจำชื่อกับหน้าตาคนที่เคยฆ่า คือ คนกรอกยา APTX 4869 ให้คุโด้ ชินอิจิ กินจนกลายเป็นเด็ก มีวอดก้าคอยติดตามเป็นลูกน้องเสมอ มีรถคลาสสิกประจำตัวรุ่น ปอร์เช่ 356A สีดำ ใช้ปืนพกรุ่น Beretta สีดำ ปรากฏตัวครั้งแรกในตอนที่ 1 คดีฆาตกรรมบนรถไฟเหาะ ปรากฏตัวพร้อมกับวอดก้า เขาเฝ้าค้นหาเชอร์รี่ หรือ มิยาโนะ ชิโฮะจนเกือบสำเร็จ แต่ก็มักพลาดตลอด เพราะฝีมือโคนัน
วอดก้า (ญี่ปุ่น: ウォッカ; โรมาจิ: Vodka; เหล้าวอดก้า เป็นเหล้าของรัสเซีย) ชายสวมหมวกดำกับแว่นดำและชุดสุทดำตลอดเวลา อยู่กับยินเสมอ ปรากฏตัวครั้งแรกพร้อมยิน ในการทำธุรกรรมบางอย่าง ในคดีฆาตกรรมบนรถไฟเหาะ มักทำงานไม่รอบคอบจนยินต้องคอยแก้ไขกับตักเตือนตลอด
เบลม็อท (ญี่ปุ่น: ベルモット; โรมาจิ: Vermouth; เหล้าเวอร์มุธ (ญี่ปุ่นอ่านว่า เบลมอท) เป็นเหล้าอย่างแรงในฝรั่งเศสและอิตาลี) หรือ คริส วินยาร์ด เป็นลูกสาวของ 'ชารอน วินยาร์ด' นักแสดงสาว มีทักษะปลอมตัวกับเลียนเสียงอย่างแนบเนียน เป็นคนลึกลับและมีลับลมคมในจนคาดเดาไม่ได้ จึงมีอิสระในการทำงานสูงมาก เนื่องจากเป็นคนใกล้ชิดบอส(มีม่กี่คนที่รู้ตัวจริงกับความลับของตน) มีความสัมพันธ์อะไรบางอย่างกับยิน ตนคือคนฆ่าพ่อของโจดี้ นักสืบสาวจากเอฟบีไอ หลังจากนั้นได้รู้ว่าเธอเป็นคนๆเดียวกับแม่ของเธอ จากการตรวจรอยนิ้วมือที่ติดอยู่ที่แว่นซึ่งถูกคริสเก็บเพราะหล่นอย่างไม่เป็นธรรมชาติ เธอรู้ตัวจริงของชินอิจิกับไฮบาระแต่พยายามปิดบังองค์กรไว้ เหตุผลอาจจะเป็นประโยคที่ชินอิจิพูดไว้หลังจากตอนที่รันได้ช่วยชีวิตเธอที่ปลอมเป็นฆาตกรโรคจิตตอนกำลังจะตกจากตึกร้างในนิวยอร์กว่า 'การที่คนช่วยคนน่ะ มันไม่มีเหตุผลหรือทฤษฎีอะไรมาอธิบายได้หรอก' ทำให้เธอคอยช่วยโคนันกับรันให้พ้นจากอันตรายตลอด เพราะสำหรับเธอแล้ว รันคือเทพธิดาที่ทำให้เธอมีความหมายในชีวิต เช่นเดียวกับโคนัน หรือชินอิจิที่เธออยากเห็นเป็นคนทำลายองค์กร
เคียนติ (ญี่ปุ่น: キャンティ; โรมาจิ: Chianti; เคียนติเป็นไวน์ชนิดหนึ่งในแคว้นทัสคานี ประเทศอิตาลี) สาวนักฆ่าฝีมือดี ปฏิบัติภารกิจคู่กับกอร์น นิสัยใจร้อน เกลียดเบลม็อทเป็นที่สุดเพราะทำให้คาลวาโดส เพื่อนรักที่หลงรักเบลม็อท จนถูกหลอกและทำให้คาลวาโดสต้องฆ่าตัวตายในที่สุด มีรถยนต์ประจำกายคือ ดอร์จ ไวเปอร์ สีน้ำเงิน
กอร์น (ญี่ปุ่น: コルン; โรมาจิ: Korn; กอร์น เป็นเหล้าของเยอรมนีที่ทำมาจากข้าวบาร์เลย์และข้าวไรน์) นักฆ่าฝีมือดี นิสัยเงียบขรึม พูดน้อย ปฏิบัติภารกิจเป็นคู่กับเคียนติ เกลียดเบลม็อทเป็นที่สุดเช่นกันเพราะทำให้คาลวาโดสเพื่อนรักที่หลงรักเบลม็อท จนถูกหลอกและทำให้คาลวาโดสตายในที่สุด
คีร์ (ญี่ปุ่น: キール; โรมาจิ: Kir; คีร์ เป็นค็อกเทลที่มีชื่อเสียงของฝรั่งเศส) มิซึนาชิ เรย์นะ สาวผู้ประกาศข่าว แต่เบื้องหลังผู้ทำหน้าที่เป็น แว่น ให้ท่านผู้นั้น กับเป็นพี่สาวของ ฮอนโด เอย์สึเกะ อีกด้วย ชื่อจริงคือ ฮอนโด ฮิเดมิ แท้จริง คือ เจ้าหน้าที่ CIA หลังจากที่ถูก FBI จับตัวไว้ และวางแผนให้ตนกลับไปแฝงตัวต่อ คอยส่งข่าวให้ FBI เรื่อง RUM ถูกยินสั่งให้ไปฆ่า อากาอิ ชูอิจิ เพื่อแสดงความบริสุทธิ์ใจ
เบอร์เบิ้น (ญี่ปุ่น: バーボン; โรมาจิ: Bourbon; เบอร์เบิ้น เป็นวิสกี้ของสหรัฐ) เจ้าหน้าที่สายงานตำรวจลับในญี่ปุ่น หรือกองความมั่นคงสาธารณะ ตำรวจสันติบาลที่แฝงตัวเข้าไปในองค์กร มีชื่อปลอมว่า อามุโระ โทรุ แต่ชื่อจริงคือ ฟุรุยะ เรย์ เป็นคนฉลาด ช่างสังเกต ในอดีตเคยมีเรื่องบาดหมางเป็นการส่วนตัวกับอากาอิ ชูอิจิ ปัจจุบันทำงานที่ร้านปัวโรต์ นามแฝง คือ ซีโร่ กับสงสัยเรื่องโคนัน จึงมาใกล้ชิดกับโมริเพื่อขอเป็นศิษย์นักสืบโมริ โดยเป็นคนสนิทของรัม แต่ปัจจุบันกำลังถูกจับตามองว่าอาจเป็นคนทรยศหลังรัมเริ่มคืบคลานเข้ามาใกล้
มิยาโนะ อาเคมิ (ญี่ปุ่น: 宮野 志保; โรมาจิ: Akemi Miyano) พี่สาวของมิยาโนะ ชิโฮะ (หรือไฮบาระ ไอ) เธอใช้ชื่อปลอมว่า ฮิโรตะ มาซามิ ซึ่งเป็นชื่อของอาจารย์มหาวิทยาลัยที่เคยเรียน โตมาใช้ชีวิตธรรมดาผิดกับน้องสาว หลังเรียนจบมาทำงานในองค์กร แต่เป็นแค่พวกปลายแถว ปรากฏครั้งแรกในเล่มที่ 2 คือ 1 ในกลุ่มคนร้ายปล้นเงินพันล้าน เพื่อนำไปแลกกับตัวน้องสาวออกจากองค์กร แต่ล้มเหลวจนถูกยินฆ่าตาย ก่อนตายได้นำเงินที่ปล้นมาไปซ่อนกับบอกให้โคนันรู้ พวกตำรวจสรุปว่าฆ่าตัวตายเพราะสำนึกบาปในอดีตเคยคบกับ โมโรโบชิ ได (ชื่อปลอมของอากาอิ ชูอิจิ ตอนที่แฝงตัวเข้าไปสืบข่าวในองค์กร) จนทำให้อยากออกจากองค์กรไปเริ่มต้นชีวิตใหม่ และยังเคยเป็นขวัญใจสมัยเรียนของเพื่อน ๆ และได้ฝากไทม์แคปซูลใต้โรงเรียนที่ทำให้ไฮบาระรู้ว่าพี่สาวเธอเป็นที่รักต่อทุกคนขนาดไหน
เตกีล่า (ญี่ปุ่น: テキーラ; โรมาจิ: Tequila; เตกีลา เป็นเหล้าของเม็กซิโก) ชายตัวใหญ่ ไว้หนวดเหนือริมฝีปาก พูดคันไซ ตายเพราะโดนระเบิดผิดตัว (ภาคมังงะ เล่มที่ 12 File 4-6 ภาคอนิเมะ ตอนที่ 56 คดีฆาตกรรมบริษัทเกม)
ปิสโก้ (ญี่ปุ่น: ピスコ; โรมาจิ: Pisco; ปิสโก เป็นเหล้าของเปรู) ชื่อจริง มาสุยามะ เคนโซ ซึ่งเป็นประธานบริษัทผลิตรถยนต์แห่งหนึ่ง 1 ในคนที่รู้ตัวจริงของบอสรู้จักกับครอบครัว มิยาโนะ เป็นอย่างดี จากตอนที่ 190-192 ตอน การเผชิญหน้าอีกครั้งกับองค์กรชุดดำ เขาทำงานผิดพลาด จึงถูกยีนฆ่าตาย เพราะขณะที่เขาฆ่าส.ส.โนมิงุจิ ได้มีช่างกล้องจากหนังสือพิมพ์แห่งหนึ่งบันทึกภาพติดเขาในขณะที่เขาเล็งปืนไปยังโคมไฟเพื่อจะฆ่าส.ส.โนมิงุจิ นอกจากนี้ เขาเป็นคนที่ไอริชเคารพรักเหมือนพ่อของเขาด้วย ก่อนตายเขารู้ตัวจริงของไฮบาระ
คาลวาโดส (ญี่ปุ่น: カルバドス; โรมาจิ: Calvados; คาลวาโดส เป็นบรั่นดีของฝรั่งเศส) สมาชิกขององค์กร ปรากฏชื่อครั้งแรกในหนังสือการ์ตูนเล่มที่ 42 หรือตอนที่ 345 เป็นมือปืนผู้ใช้ปืนไรเฟิลที่เก่งที่สุด ในองค์กร เขาถูก อากาอิ ชูอิจิ จับได้และ โดนหักแข้งหักขา จึงฆ่าตัวตายโดยการยิงตัวเอง
มิยาโนะ อัตสึชิ (ญี่ปุ่น: 宮野 淳; โรมาจิ: Atsushi Miyano) พ่อของพี่น้องมิยาโนะ คือนักวิทยาศาสตร์ที่เคยถูกขับออกจากวงการเนื่องจากทฤษฎีของเขาและมีฉายาว่าแมดไซเอนทิส ได้ประสบอุบัติเหตุและเสียชีวิตลงในที่สุด ก่อนหน้านั้นเขาเป็นแพทย์ชั้นดีที่เปิดคลินิกร่วมกับภรรยาอย่างอบอุ่น
มิยาโนะ เอเลน่า (ญี่ปุ่น: 宮野 エレナ; โรมาจิ: Elena Miyano) ภรรยาของมิยาโนะ อัตสึชิ น้องสาวของเซระ แมรี่ และเป็นแม่ของพี่น้องมิยาโนะ เป็นคนอังกฤษที่มาเรียนต่อในญี่ปุ่น เป็นคนเงียบขรึมจนไม่รู้ว่าคิดอะไรอยู่ในใจ เสียชีวิตเพราะประสบอุบัติเหตุขณะทดลอง แต่ก่อนตายได้ฝากเทปที่ใส่ข้อความถึง มิยาโนะ ชิโฮะ ลูกสาวคนเล็กของเธอไว้กับลูกสาวคนโต มิยาโนะ อาเคมิ โดยอาเคมิได้ซ่อนเทปดังกล่าวไว้ที่บ้านของเพื่อนของดร.มิยาโนะ อัทซึชิ โดยซ่อนไว้ที่ใต้ลูกลอยของชักโครก
อีธาน ฮอนโด (ญี่ปุ่น: イーサン・本堂; โรมาจิ: Ethan Hondou) พ่อของฮอนโด ฮิเดมิ (มิซึนาชิ เรย์นะ) และฮอนโด เอย์สึเกะ เจ้าหน้าที่ซีไอเอที่แทรกซึมองค์กรชุดดำ เขาฆ่าตัวตายเพื่อปกป้องฮอนโด ฮิเดมิ ลูกสาวของเขาจากการถูกเปิดเผยตัวในฐานะเจ้าหน้าที่ซีไอเอ
สก๊อต (ญี่ปุ่น: スコッチ; โรมาจิ: Scotch; สก๊อตเป็นวิสกี้ของสกอตแลนด์) ชื่อจริงคือ โมโรฟุชิ ฮิโรมิตสึ เป็นน้องชายของสารวัตรโมโรฟุชิ ทาคาอากิ และเป็นตำรวจจากกองความมั่นคงสาธารณะที่แฝงตัวเข้ามาในองค์กร สาเหตุที่ทำให้เบอร์เบิ้นบาดหมางกับอากาอิ ชูอิจิ เพราะเข้าใจว่าอากาอิ ชูอิจิเป็นคนบีบบังคับให้สก๊อตปลิดชีวิตตัวเอง อ้างอิงจาก File 955-956 สก๊อตเคยสอนเซระ มาสึมิ ในวัย ม.1 เล่นเบส ขณะที่รอพี่ชายของเธอ อากาอิ ชูอิจิ ไปซื้อตั๋วขึ้นรถไฟกลับบ้าน อ้างอิงจาก File 937
เชอร์รี่ (ญี่ปุ่น: シェリー; โรมาจิ: Sherry; เชอร์รี่ เป็นเหล้าอย่างแรงของสเปน และเป็นผลไม้อย่างหนึ่งที่มักนิยมทานกับเหล้า) เป็นอดีตสมาชิกที่หักหลังและหนีออกมาจากองค์กรชุดดำโดยเป็นผู้ที่ทดลองต่อจากพ่อและแม่ของเธอคือ มิยาโนะ อัทซึชิ พ่อของเธอและ มิยาโนะ เอเลน่า แม่ของเธอโดยเธอไม่พอใจที่คนในองค์กรนำยาที่ไม่เสร็จสมบูรณ์ไปใช้กับมนุษย์โดยเธอเป็นคนที่สองที่รู้ตัวจริงของโคนันหรือ คุโด้ ชินอิจิ ชื่อจริงคือ มิยาโนะ ชิโฮะ
ไรย์ (ญี่ปุ่น: ライ; โรมาจิ: Rye; ไรย์ เป็นวิสกี้ของสหรัฐ) เป็นอดีตสมาชิกองค์กรชุดดำ โดยเป็นคนของ FBI ที่แทรกซึมเข้าไปในองค์กรชุดดำ แต่ถูกจับได้ เลยหนีออกมา ชื่อจริงคือ อากาอิ ชูอิจิ และถูกเชื่อว่าถูกสังหารไปแล้ว แต่แท้จริงเขารอดชีวิตด้วยความช่วยเหลืออย่างลับ ๆ ของโคนัน
ไอริช (ญี่ปุ่น: アイリッシュ; โรมาจิ: Irish; ไอริชเป็นวิสกี้รสอ่อนของไอร์แลนด์) เป็นสมาชิกองค์กรชุดดำที่ปรากฏตัวในเดอะมูฟวี่ 13 โดยปลอมตัวเป็นผู้กำกับมัตสึโมโตะ เขารู้ตัวจริงของโคนันว่าเป็นชินอิจิ เพราะรอยนิ้วครีบโลมาดินน้ำมันของโคนันและชุดอัศวินชุดดำของชินอิจิ ไอริชต้องการจะจับโคนันไปเป้นหลักฐานให้บอสว่ายินทำงานพลาด(กฎองค์กรคือพลาดต้องตาย) เพราะเขาโกรธแค้นที่ยินฆ่าปิสโก้ที่เขาเคารพเหมือนพ่อ ต่อมาภายหลังถูกฆ่าตายที่โตโตะทาวเวอร์ โดยกลุ่มองค์กรชุดดำของเขาเอง ก่อนตายได้บอกคุโด้ ชินอิจิว่า"คุโด้ ชินอิจิ นายจงไล่ตามมันตลอดไปก็แล้วกัน"
คูราโซ่ (ญี่ปุ่น: キュラソー; โรมาจิ: Curaçao; คูราโซ่หรือกือราเซา (Curaçao) เป็นเหล้าที่มีรสชาติเหมือนผลชาราฮาซิตรัสซึ่งมีอยู่ในกือราเซา) เป็นสมาชิกขององค์กรชุดดำที่ปรากฏตัวในยอดนักสืบจิ๋วโคนัน: ปริศนารัตติกาลทมิฬ เธอเป็นโรค Heterochromatic eyes เกี่ยวกับพันธุกรรมทำให้ดวงตาของเธอมีสองสี ในเนื้อเรื่องเธอได้ไปลวงข้อมูลลับจากกองความมั่นคงสาธารณะเกี่ยวกับรายชื่อเจ้าที่สืบสวนข่าวกรองทั่วโลกที่กำลังแฝงตัวในองค์กรชุดดำเพื่อให้องค์กรรับรู้และจัดการเสีย แต่เธอกลับถูกจับได้และโดนไล่ล่าจากกองความมั่นคงสาธารณะ และ FBI จนได้รับบาดเจ็บทำให้ความจำเสื่อม และเธอก็ไปเจอกับขบวนการนักสืบเยาวชนที่โทโตะอควาเรียม สุดท้ายเมื่อเธอความจำกลับมา เธอคิดที่จะหักหลังองค์กรชุดดำ แต่ในตอนท้าย เธอได้พยายามช่วยเหลือพวกโคนันด้วยการขับรถเครนมาลากชิงช้าสวรรค์ที่หลุดออกจากรางและกลิ้งไปจนต้องถูกชิงช้าสววรค์กลิ้งลงมาทับรถเครนที่เธอนั่งอยู่ซึ่งทำให้ เธอเสียชีวิตลงจากการระเบิดภายในรถเครน
สเตาต์ (ญี่ปุ่น: スタウト; โรมาจิ: Stout; สเตาต์ เป็นเบียร์จากอังกฤษ) เป็นสมาชิกขององค์กรชุดดำที่ปรากฏตัวในยอดนักสืบจิ๋วโคนัน: ปริศนารัตติกาลทมิฬ โดยเป็นสมาชิกของ MI6 แต่ถูกจับได้ เลยถูกฆ่าตาย
อควาวิต (ญี่ปุ่น: アクアビット; โรมาจิ: Akvavit; อควาวิต เป็นสุราที่ผลิตในแถบสแกนดิเนเวีย) เป็นสมาชิกขององค์กรชุดดำที่ปรากฏตัวในยอดนักสืบจิ๋วโคนัน: ปริศนารัตติกาลทมิฬ โดยเป็นสมาชิกของ CSIS แต่ถูกจับได้ เลยถูกฆ่าตาย
รีสลิ่ง (ญี่ปุ่น: リースリング; โรมาจิ: Riesling; รีสลิ่ง เป็นองุ่นขาวพันธุ์ดีที่มีแหล่งกำเนิดที่ลุ่มแม่น้ำไรน์ ประเทศเยอรมนี) ชื่อจริงคือ ลีโอนา บัชฮอลท์ (Leona Buchholz) เป็นสมาชิกขององค์กรชุดดำที่ปรากฏตัวในยอดนักสืบจิ๋วโคนัน: ปริศนารัตติกาลทมิฬ โดยเป็นสมาชิกของ BND แต่ถูกจับได้ เลยถูกฆ่าตาย
ปิงก้า (ญี่ปุ่น: ピンガ; โรมาจิ: Pinga; ปิงก้าหรือคาซาค่า (Cachaça) เป็นสุรากลั่นที่ทำจากน้ำอ้อยหมักที่ผลิตในบราซิล) เป็นสมาชิกขององค์กรชุดดำที่ปรากฏตัวในยอดนักสืบจิ๋วโคนัน: มฤตยูใต้น้ำทมิฬ มือขวาคนสนิทของรัม (หลังการตายของคูราโซ่) โดยเป็นคู่ปรับของยิน และเป็นผู้ล่วงรู้ความจริงอันน่าตกใจของไฮบาระ ไอ โดยปลอมตัวเป็น เกรซ โมเน่ต์ ผู้ที่ได้ปะมือกับรันสองครั้ง และถูกรันเตะก้านคอจนเป็นหลักฐานมัดตัว เขาสืบจนรู้ตัวจริงโคนันว่าคือคุโด้ ชินอิจิ และตั้งใจจะเปิดเผยต่อองค์กร แต่ถูกยินล่อลวงด้วยเรือดำน้ำที่เขาเชื่อว่าจะมารับเขาออกจากพื้นที่ ล่อให้เขาเสียชีวิตจากระเบิด
คุสึดะ ริคุมิจิ (ญี่ปุ่น: 楠田 陸道; โรมาจิ: Rikumichi Kusuda) สมาชิกขององค์กรที่ปลอมตัวเป็นคนไข้เพื่อไปสืบหาที่อยู่ของมิสึนาชิ เรนะที่โรงพยาบาลกลางไฮโด จนในที่สุดถูกจับได้และใช้ปืนยิงตัวตายระหว่างขับรถหลบหนี
ฮาระ โยชิอากิ (ญี่ปุ่น: 原 佳明; โรมาจิ: Yoshiaki Hara) เป็นสมาชิกปลายแถวขององค์กรชุดดำ เป็นนักพัฒนาซอฟต์แวร์เกี่ยวกับระบบเกมส์ ซึ่งทำงานในบริษัท Twin Tower ของโทคิวะ มิโอะ ภายหลังถูกยินฆ่าตายที่แมนชั่นของเขาเอง เนื่องจากฮาระได้ขโมยข้อมูลขององค์กรชุดดำ ปรากฏตัวในยอดนักสืบจิ๋วโคนัน: คดีปริศนาเส้นตายสู่สวรรค์
นูมาบุจิ คิอิจิโร่ (ญี่ปุ่น: 沼淵 己一郎; โรมาจิ: Kiichiro Numabuji) เป็นสมาชิกปลายแถวขององค์กรชุดดำ เป็นมือสังหารขององค์กรชุดดำ ปรากฏตัวครั้งแรกในโคนันปี 3 ตอนที่ 124-125 คดีฆาตกรรมต่อเนื่องแห่งนานิวะ เขาได้ก่อคดีปล้นฆ่าจนต้องหลบหนีการไล่ล่าจากตำรวจ ในอดีตเขาและเพื่อน ๆ ในกลุ่มได้เข้าร่วมการสอบใบขับขี่และรวมหัวกันบังคับคนผู้คุมสอบใบขับขี่ให้ดื่มเหล้าและขับรถที่ไม่มีน้ำมันเบรดจนเสียชีวิตเพียงเพราะต้องการอยากเห็นครูฝึกสอนตกใจกลัวเท่านั้น ต่อมาลูกชายของคนสอบใบขับขี่ซึ่งเป็นตำรวจได้มาเจอเข้า ด้วยความกลัวที่เห็นลูกชายคนสอบใบขับขี่เหมือนผู้คุมสอบใบขับขี่ที่ตายไปจนต้องสารภาพ แต่ลูกชายไม่ได้ส่งเข้าคุกแต่กลับกักขังหน่วงเหนี่ยวในบ้านพักตากอากาศแห่งหนึ่งแล้วไปก่อคดีฆาตกรรมเพื่อนที่ร่วมกันของเขาที่ทำให้พ่อของตำรวจตายเพื่อล้างแค้น จนกระทั่งตำรวจมาพบเข้าทำให้เขาถูกจับและเข้าคุก (ตอนนั้นโคนันถูกนูนามูจิแทงมีดจนต้องเกือบตายแต่เพราะว่า โทยามา คาสึฮะ ให้เครื่องรางกับโคนันโดยในถุงเครื่องรางมีเศษุญแจมือของ โทยามา คาสึฮะ และ ฮัตโตริ เฮย์จิ ที่เคยเล่นด้วยกัน) ในข้อมูลที่มีความเกี่ยวข้องกับองค์กรชุดดำว่า เขาได้รับการจ้างวานในการลอบสังหารจากองค์ชุดดำแต่ด้วยปัญหาสุขภาพทางจิตทำให้ได้รับการยกเว้นและนอกจากนั้นได้เป็นหนูทดลองในการทดลองยา APTX4869 ของเชอร์รี่หรือ มิยาโนะ ชิโฮะ (ไฮบาระ ไอ) อีกด้วย ในตอนสุดท้ายเขาหลบหนีมาที่ป่าในกุนมะเพื่อมองดูหิ้งห้อยร่วมกับมิตสึฮิโกะเป็นครั้งสุดท้าย ก่อนจะยอมกลับเข้าไปในคุกในตอน มิสึฮิโกะในป่าวงกต
โอกาคุระ มาซาอากิ (ญี่ปุ่น: 岡倉 政明; โรมาจิ: Masaaki Okakura) เป็นสมาชิกองค์กรชุดดำที่ปรากฏตัวในยอดนักสืบจิ๋วโคนัน: ปริศนานักล่าทรชนทมิฬ โดยเป็นเลขานุการประจำรัฐสภาญี่ปุ่นแต่ถูกฆ่าตายโดยฮอนโจ คาซึกิ เพราะแค้นที่พวกเขาทำให้นานาโกะต้องสละที่ในลิฟท์ให้ทำให้เธอต้องเสียชีวิต ซึ่งโอกาคุระ มาซาอากิเป็นคนที่อยู่ในลิฟท์ในวันนั้น